Psycroptic
Psycroptic je australski tehnički death metal sastav iz Hobarta sa Tasmanije.

O grupi

Osnovali su je 1999. godine braća Haley, Dave (bubnjevi) i Joe (gitara). Pridružuju im se basist Cameron Grant i pjevač Matthew te nakon brojnih lokalnih nastupa, u listopadu 2000. kreću sa snimanjem debitantskog albuma The Isle of Disenchantment koji je objavljen u siječnju 2001. Iste godine nastupaju i na najvećem australskom metal festivalu Metal For The Brain u Canberri. Idući album, The Scepter of the Ancients objavljuju 2003., te je distribuiran i u SAD-u kroz izdavačku kuću Unique Leader. Sljedeće godine kreću na europsku turneju zajedno sa grupama Dismember i Anata, na kojoj je Chalka privremeno zamjenjivao Jason Peppiatt, da bi na kraju turneje postao stalan član. Prvi album s novim pjevačem, Symbols of Failure objavili su 2006. godine. Nakon toga potpisuju za izdavačku kuću Nuclear Blast, te objavljuju albume (Ob)Servant 2008. i The Inherited Repression 2012. godine. U studenom 2014., objavljuju da su potpisali novi ugovor sa izdavačkom kućom Prosthetic Records, te 2015. objavljuju svoj šesti studijski album jednostavno nazvan Psycroptic. U sklopu promocije albuma, objavili su singl "Echoes to Come", od čije je zarade financiran fond koji se brine o zaštiti tasmanijskog vraga od izumiranja.

Članovi sastava

Sadašnja postava
Jason Peppiatt - vokal (2005.–)
Joe Haley - gitara (1999.–)
Cameron Grant - bas gitara (1999.–)
Dave Haley - bubnjevi (1999.–)

Bivši članovi
 Matthew Chalk - vokal (1999.–2005.)

Diskografija
Studijski albumi
The Isle of Disenchantment (2001.)
The Scepter of the Ancients (2003.)
Symbols of Failure (2006.)
Ob(Servant) (2008.)
The Inherited Repression (2012.)
Psycroptic (2015.)

Vanjske poveznice

Službena stranica

Australijske heavy metal grupe
Death metal grupe